For fase 2 valgte man å satse på rutene mot Fjell, etter samme kriterier som i fase 1. I den forbindelse ble også de tidligere Unibuss-rutene og rutene til Fjell slått sammen til én ny gjennomgående rute 03 mellom Kastanjesletta og Fjell, samtidig som også noen andre ruter ble endret, og en ny bussholdeplass ble åpnet på Bragernes torg. Ruteendringene og den offisielle åpningen skjedde 26. juni 2006. Noe senere, vinteren 2007, fikk Nettbuss Drammen levert ytterligere åtte nye tilpassede busser, denne gangen fra Vest Buss.